**Par nepieciešamā finansējuma nodrošināšanu valsts atbalsta sniegšanai par bērnu no pusotra gada vecuma līdz pamatizglītības ieguves uzsākšanai, ja bērns saņem pakalpojumu pie privātā bērnu uzraudzības pakalpojuma sniedzēja**

Informatīvais ziņojums sagatavots atbilstoši 2016.gada 26.janvāra Ministru kabineta protokolam (Nr.4, 84.§ 8), kas nosaka  Vides aizsardzības un reģionālās attīstības ministrijai (turpmāk – VARAM) sagatavot un iesniegt noteiktā kārtībā Ministru kabinetā informatīvo ziņojumu par nepieciešamā finansējuma nodrošināšanu gadījumā, ja paredzētais finansējums valsts atbalsta sniegšanai par bērnu no pusotra gada vecuma līdz pamatizglītības ieguves uzsākšanai, ja bērns saņem pakalpojumu pie privātā bērnu uzraudzības pakalpojuma sniedzēja, nav pietiekams, paredzot, ka papildu nepieciešamais finansējums tiek nodrošināts VARAM budžeta līdzekļu ietvaros.

Likuma “Par valsts budžetu 2016.gadam” 63.pants nosaka, ka Izglītības un zinātnes ministrijai (turpmāk – IZM) jānodrošina 2013.gadā uzsāktā valsts atbalsta sniegšana pašvaldību pirmsskolas iestāžu rindu likvidēšanai Ministru kabineta noteiktajā kārtībā reģistrētajiem bērnu uzraudzības pakalpojuma sniedzējiem līdz 2016.gada 31.maijam, paredzot IZM budžetā šim mērķim 2 300 000 *euro.* Ministru kabinets sagatavo nepieciešamos normatīvos aktus, nosakot finansējuma apmēru par vienu bērnu un izmaksas kārtību. Piešķirtā summa paredzēta:

1. 2 266 954 *euro* valsts atbalsta izmaksai;
2. 33046 *euro* valsts atbalsta izmaksu nodrošināšanai (administrēšanai).

Ņemot vērā, ka pēc IZM un VARAM iepriekš veiktajām prognozēm valsts budžetā atvēlētais finansējums ir nepietiekams, VARAM sadarbībā ar IZM normatīvajos aktos noteiktajā kārtībā iesniedza Finanšu ministrijā pieprasījumu apropriācijas pārdalei 780 000 *euro* apmērā no VARAM budžeta apakšprogrammas 33.02.00 "Emisijas kvotu izsolīšanas instrumenta projekti" uz IZM budžeta programmu 01.05.00. “Dotācija privātajām mācību iestādēm”. Savukārt IZM 2016.gada budžeta ietvaros tika paredzēta apropriācijas pārdale no budžeta apakšprogrammas 01.07.00 "Dotācija brīvpusdienu nodrošināšanai 1., 2. un 3.klases izglītojamiem” 100 000 *euro* apmērā uz IZM budžeta programmu 01.05.00. “Dotācija privātajām mācību iestādēm”. Līdz ar to kopējais valsts atbalstam līdz 2016.gada 31.maijam paredzētais finansējums ir 3 146 954 *euro*.

IZM sniegtie dati liecina, lai izmaksātu valsts atbalstu līdz 2016.gada 31.maijam bērniem, kuri apmeklēja privātās pirmsskolas izglītības iestādes (turpmāk – PPII) un bērniem, kuri izmantoja bērnu uzraudzības pakalpojumus, kopā ir vajadzīgi 3 279 918 *euro* (1. un 2.tabula). Līdz ar to ir secināms, ka, lai varētu pilnībā izmaksāt valsts atbalstu, trūkst 132 964 *euro* (3.tabula)

|  |  |  |  |  |
| --- | --- | --- | --- | --- |
| **PPII** | **PPII skaits** | **Bērnu skaits PPII** | **Bērnu skaita pieaugums (2016.gada fakts)** | **Finansējums** |
| Janvāris | 152 | 7995 |  | 362058.41 |
| Februāris | 153 | 8253 | 258 | 372732.50 |
| Marts | 153 | 8577 | 324 | 384522.75 |
| Aprīlis | 154 | 8810 | 233 | 400633.64 |
| Maijs | 154 | 9007 | 180 | 408210.39 |
|  |  |  | **Kopā** | **1928157.69** |

*1.tabula. IZM dati par izmaksāto valsts atbalstu bērniem, kuri apmeklē PPII, 2016.gadā*

|  |  |  |  |  |
| --- | --- | --- | --- | --- |
| **Aukles** | **BUPS skaits** | **Bērnu skaits** | **Bērnu skaita pieaugums (2016.gada fakts)** | **Finansējums** |
| Janvāris | 869 | 1797 |   | 234819.05 |
| Februāris |  961 | 1955 | 158 | 253690.85 |
| Marts |  1012 | 2133 | 178 | 274048.95 |
| Aprīlis |  1046 | 2201 | 68 | 289244.22 |
| Maijs | 1041 | 2233 | 32 | 299957.09 |
|  |   |   |  **Kopā** | **1351760.16** |

*2.tabula. IZM dati par izmaksāto valsts atbalstu bērniem, kuri izmanto bērnu uzraudzības pakalpojumus, 2016.gadā*

|  |  |
| --- | --- |
| **Kopā nepieciešamais finansējums PPII un auklēm, *euro*** | 3 279 918 |
| **Pieejamais finansējums, *euro*** | 3 146 954 |
| **Iztrūkums, *euro*** | **132 964** |

*3.tabula. IZM dati par valsts atbalsta iztrūkumu par bērniem, kuri apmeklē PPII vai izmanto bērnu uzraudzības pakalpojumus*

**Turpmākā rīcība**

Ņemot vērā, ka ar līdz šim piešķirto finansējumu IZM nav spējīga norēķināties par visiem bērniem, kuri apmeklē PPII vai izmanto bērnu uzraudzības pakalpojumus, tad trūkstošais finansējums 132 964 *euro* apmērā tiks segts no IZM budžeta apakšprogrammas 01.05.00 „Dotācija privātajām mācību iestādēm”. VARAM no budžeta apakšprogrammas 33.02.00 "Emisijas kvotu izsolīšanas instrumenta projekti" līdz 2016.gada septembra beigām nodrošinās apropriācijas (pārmaksātais valsts atbalsta finansējums) pārdali uz IZM budžeta apakšprogrammu 01.05.00 „Dotācija privātajām mācību iestādēm”.

Vides aizsardzības

un reģionālās attīstības ministrs K.Gerhards

Vīza:

valsts sekretārs R.Muciņš

21.06.2016.16:30

Jānis Ilgavižs, 66016721

janis.ilgavizs@varam.gov.lv